To **World Wrestling Entertainment** (με την εμπορική επωνυμία: **WWE**) είναι αμερικανική εταιρεία ψυχαγωγίας η οποία διοργανώνει σόου επαγγελματικής πάλης (κατς). Είναι εταιρεία περιορισμένης ευθύνης, με επιπλέον πηγές εσόδων τη μουσική και τις ταινίες. Επίσης, είναι η μεγαλύτερη εταιρεία επαγγελματικής πάλης παγκοσμίως, με 16 εκατομμύρια τηλεθεατές στις Η.Π.Α. ενώ τα σόου της μεταδίδονται σε περισσότερες από 145 χώρες.

Το WWE δημιουργήθηκε το 1952 με το όνομα: Εταιρεία Επαγγελματικής Πάλης Capitol. Η Capitol Wrestling μετά από 11 χρόνια, δηλαδή το 1963, μετονομάστηκε σε World Wide Wrestling Federation και το 1979 σε World Wrestling Federation. Το 2002 μετονομάστηκε σε World Wrestling Entertainment (WWE) μετά από αίτημα της οικολογικής οργάνωσης World Wildlife Fund (WWF), ενώ το 2011 απλοποιήθηκε για λόγους μάρκετινγκ σε WWE.

Όπως και οι υπόλοιπες εκδηλώσεις επαγγελματικής πάλης, τα σόου της WWE δεν είναι αληθινοί αγώνες αλλά έχουν ξεκάθαρο σκοπό τη διασκέδαση, περιλαμβάνοντας παιχνίδια με σενάριο και χορογραφία. Ωστόσο οι συμμετέχοντες διατρέχουν κάποιο κίνδυνο όταν υποδύονται τους ρόλους που τους έχουν ανατεθεί, αν δεν τους εκτελέσουν σωστά. Το 1989, ο ιδιοκτήτης της WWE, Βινς Μακμάν (Vince McMahon), παραδέχτηκε τον προσχεδιασμένο χαρακτήρα αυτών των σόου προκειμένου να αποφύγει την επιπλέον φορολογία που επιβάλλεται στις αθλητικές διοργανώσεις. Έτσι, από τη δεκαετία του '80, η WWE προβάλλει τα προϊόντα της ως διασκέδαση αθλητικού χαρακτήρα, γεγονός που θεωρείται ότι επιβεβαιώνει το γεγονός ότι το προϊόν της εταιρείας έχει τις ρίζες του στο δραματικό θέατρο και τα ανταγωνιστικά σπορ.

Η WWE έχει εκατομμύρια φίλους σε όλο τον κόσμο και διοργανώνει σόου σχεδόν κάθε μέρα σε διαφορετικές περιοχές της Αμερικής, αλλά και σε άλλα μέρη του κόσμου. Κάθε εβδομάδα προβάλλονται τηλεοπτικά, τα εξής σόου: το Raw, το SmackDown, το NXT, το 205 Live και το Main Event. Περίπου κάθε μήνα (και κάθε φορά, ημέρα Κυριακή) διοργανώνει ένα μεγάλο τρίωρο σόου το Pay Per View (Πληρωμή ανά προβολή).

Ο Βινς Μακμάν ήταν ο ισχυρότερος άνδρας, όντας ιδιοκτήτης, πρόεδρος και διευθύνων σύμβουλος της εταιρείας έως την παραίτησή του, το 2022. Μαζί με τη γυναίκα του, Λίντα Μακμάν και τα δύο τους παιδιά, Σέιν Μακμάν και Στέφανι Μακμάν, έχουν στην κυριότητά τους, το 70% του οικονομικού συμφέροντος, και το 96% της δυνατότητας λήψης αποφάσεων. Τα κεντρικά γραφεία της εταιρείας, βρίσκονται στο Στάμφορντ του Κονέκτικατ, ενώ έχει γραφεία και στην Νέα Υόρκη, στο Λος Άντζελες, στο Λονδίνο, στην Σαγκάη, στο Τόκιο, στην Σιγκαπούρη και τη Βομβάη. Η Στέφανι τον Ιούνιο του 2022 ανέλαβε τα ηνία της WWE μεταβατικά.

Ιστορία
-------

Ο σημερινός Μακμάν, τα έχει πάει εξίσου καλά με τους προγόνους του στις επιχειρήσεις.
### Capitol Wrestling Corporation

Ο Ρόντερικ Τζέιμς Μακμάν ήταν διοργανωτής αγώνων μπόξ. Το 1926 καθώς δούλευε με τον Τεξ Ρίκαρντ άρχισε να διεξάγει διάφορους αγώνες μπόξινγκ σε ένα από τα διασημότερα γήπεδα του κόσμου, το Μάντισον Σκουέαρ Γκάρντεν.

Ο Ρόντερικ Τζέιμς Μακμάν και ο Ρέιμοντ Μοντ στη συνέχεια δημιούργησαν μια επιχείρηση σχετική με την επαγγελματική πάλη, την Capitol Wrestling Corporation (CWC). Το 1953 η CWC ενώθηκε με τη National Wrestling Alliance (NWA), που ήταν η -τότε- μεγάλη δύναμη στο χώρο της επαγγελματικής πάλης. Επίσης εκείνη την χρονιά ο Βίνσεντ Τζέιμς Μακμάν ήρθε στην επιχείρηση για να αντικαταστήσει τον πατέρα του.

### World Wide Wrestling Federation

Ο Ρότζερς έγινε ο πρώτος Πρωταθλητής World Wide Wrestling Federation στο Ρίο ντε Τζανέιρο. Έχασε τον τίτλο από τον Μπρούνο Σαμαρτίνο στις 17 Μαΐου 1963 καθώς πριν από τον αγώνα υπέστη καρδιακή προσβολή.

Τον Μάρτιο του 1979 για λόγους μάρκετινγκ, η World Wide Wrestling Federation μετονομάστηκε σε WWF (World Wrestling Federation, Παγκόσμια Ομοσπονδία Πάλης).

### Titan Sports, Inc (1980-1999)

#### World Wrestling Federation

Το 1980 ο γιος του Βίνσεντ Τζέιμς Μακμαν, Βίνσεντ (Βινς) Κένεντι Μακμάν ίδρυσε την Titan Sports, Inc και αγόρασε την εταιρεία του πατέρα του. Ο μεγαλύτερος Μακμάν πίστευε ότι το wrestling ήταν πιο πολύ σόου ψυχαγωγίας του κοινού παρά άθλημα. Ο γιος του σχεδίαζε να αλλάξει την όψη της επαγγελματικής πάλης.

Οι άλλοι επιχειρηματίες οργίστηκαν με τον Βινς Μακμάν, όταν αυτός άρχισε να κλείνει τηλεοπτικές συμφωνίες με σταθμούς για την προβολή των αγώνων της World Wrestling Federation έξω από την περιοχή όπου αυτή δρούσε. Τα πράγματα έγιναν χειρότερα όταν ο Βινς άρχισε να πουλάει βιντεοκασέτες μέσα από την εταιρεία Coliseum Video και να διαφημίζει το σόου του με αποτέλεσμα να δημιουργηθεί ανταγωνισμός ανάμεσα στα άλλες επιχειρήσεις πάλης και στη World Wrestling Federation.

Ο Χαλκ Χόγκαν μετά την εμφάνισή του στο Ρόκι III έγινε γνωστός σε όλη την Αμερική και έτσι ο Μακμάν υπέγραψε συμβόλαιο μαζί του. Ακόμα υπέγραψε με παλαιστές όπως οι: Αντρέ ο Γίγαντας, Ρόντι Πάιπερ, Τζίμι Σνούκα, Ντον Μουράκο, Γκρεγκ Βάλενταϊν, Ρίκι Στιμμπόατ και Άιρον Σέικ.

Μία από τις Wrestlemania, η Wrestlemania X-Seven (2001), άφησε εποχή.
Παρ'όλες τις προειδοποιήσεις του πατέρα του ο Βινς Μακμάν ήθελε κάτι ακόμα μεγαλύτερο. Να κάνει περιοδεία με τη World Wrestling Federation σε όλη την Αμερική. Έτσι από το ρίσκο του Μακμάν δεν κρινόταν μόνο η World Wrestling Federation αλλά και άλλα μεγαλύτερες επιχειρήσεις όπως το NWA. Έτσι δημιούργησε ένα μεγάλο Pay Per View που το ονόμασε WrestleMania και το χαρακτήρισε ως το SuperBowl (ο μεγάλος τελικός του Αμερικάνικου ράγκμπι) της επαγγελματικής πάλης.

Η πρώτη WrestleMania του 1985 είχε τεράστια επιτυχία και έδειξε ότι πλέον η εταιρεία στηριζόταν στα χέρια του Βινς Μακμάν και του πασίγνωστου face παλαιστή (όπου face σημαίνει ο "καλός" παλαιστής που υποστηρίζει το κοινό) Χαλκ Χόγκαν. Το 1987 μεταδόθηκε για πρώτη φορά από το αμερικάνικο κανάλι NBC το Saturday Night's Main Event. Έτσι μεταδόθηκε επαγγελματική πάλη σε κανάλι μετά από 25 περίπου χρόνια. Το αποκορύφωμα της επιτυχίας της δεκαετίας του '80 ήταν στην WrestleMania 3. Το σόου έγραψε ιστορία λόγω της χωρητικότητας του σταδίου στο οποίο διεξήχθη (93.000 θεατών).

##### Η Νέα γενιά

Η World Wrestling Federation αντιμετώπισε κρίση όταν αντιμετώπισε κατηγορίες για χρήση αναβολικών ουσιών από ορισμένους παλαιστές. Αυτό κόστισε στην εταιρεία 5 εκατομμύρια δολάρια. Κάποια μεγάλα ονόματα άρχισαν να φεύγουν και να πηγαίνουν στη νέα ανταγωνιστική επιχείρηση πάλης, WCW (Παγκόσμιο Πρωτάθλημα Πάλης). Ένα από αυτά τα ονόματα ήταν αυτό του Χαλκ Χόγκαν. Έτσι η World Wrestling Federation προσπάθησε να αναδείξει κάποια νέα ταλέντα, χρησιμοποιώντας το σύνθημα *Η Νέα γενιά*. Κάποια από αυτά τα ταλέντα ήταν οι Σον Μάικλς, Ντίεζελ, Ρέιζορ Ραμόν, Μπρετ Χαρτ, και Αντερτέικερ.

#### Η διαμάχη και η εξαγορά του WCW

Το έμβλημα του WCW.
Η WCW (World Championship Wrestling, Inc.) ήταν εταιρεία πάλης που ιδρύθηκε το 1988 με έδρα την Τζόρτζια της Ατλάντα. Από την ίδρυσή της συνεργαζόταν με την εταιρεία πάλης National Wrestling Alliance (NWA), ως θυγατρική της εταιρεία με το όνομα Jim Crockett Promotions μέχρι και το 1988, που την απέκτησε, ο επιχειρηματίας και νέος -τότε- ιδιοκτήτης της, Τεντ Τέρνερ. Αυτός αποφάσισε να συνεχίσει μόνος του, δίνοντας στην εταιρεία την ονομασία World Championship Wrestling. Το 2001, μετά από χρεωκοπία, πέρασε στα χέρια του Βινς Μακμάν και έτσι απορροφήθηκε από το WWE.

Από το 1995 η WCW ισχυροποιήθηκε σημαντικά και ανταγωνίστηκε επί ίσοις όροις την WWE. Ίσως το μεγαλύτερο κεφάλαιο στην ιστορία του WWE είναι ο ανταγωνισμός που είχε από το 1996 μέχρι το 2001 με τη WCW. Ο πόλεμος των δύο οργανισμών ξεκίνησε όταν έγινε ισχυρό το WCW, και ανέλαβε τα ηνία ο δημιουργός αγώνων και σεναρίων επαγγελματικής πάλης, Έρικ Μπίσοφ.

Ο Τεντ Τέρνερ διέθετε σημαντικά κεφάλαια και με την παρότρυνση του Μπίσοφ δεν είχε κανένα ενδοιασμό να δαπανήσει υπέρογκα ποσά για να πάρει από το WWE τους θρύλους –έστω και ξεζουμισμένους- του αθλήματος Χαλκ Χόγκαν, «Μάτσο Μαν» Ράντυ Σάβατζ, Ρικ Φλερ, Ούλτιμεϊτ Γουόριορ, αλλά και τους πιο «φρέσκους» αστέρες Μπρετ «Χίτμαν» Χαρτ, Λεξ Λούγκερ, Ντίεζελ (Κέβιν Νας) και Ρέιζορ Ραμόν (Σκοτ Χαλ) .

Ο Μπίσοφ από την πλευρά του δεν αρκέστηκε στην αθρόα εισροή πρωτοκλασάτων παλαιστών στο WCW. Για να τονώσει ακόμα περισσότερο το ενδιαφέρον του κόσμου δημιούργησε την αμφιλεγόμενη ομάδα «nWo» (new world order), όπου στα ελληνικά σημαίνει "Νέα παγκόσμια τάξη", με αρχηγούς τους Χόγκαν (για πρώτη φορά στην καριέρα του ο πιο αγαπητός παλαιστής των Αμερικάνων οπαδών του αθλήματος είχε το ρόλο του «κακού» του ρινγκ), Κέβιν Νας και Σκοτ Χολ (κάποια στιγμή μπήκε στο κόλπο και ο μπασκετμπολίστας Ντένις Ρόντμαν), ο οποίος μονομαχούσε με τους υπόλοιπους παλαιστές του WCW. Κάτι παρόμοιο έκανε ο Μακμάν στο WWE με τη δημιουργία της «D-Generation X» και πρώτα ονόματα τον Σον Μάικλς, τον Τριπλ Έιτς και το «ένατο θαύμα του κόσμου» (το όγδοο ήταν Αντρέ ο Γίγαντας) την εντυπωσιακή, λόγω σωματικής διάπλασης, Τσάινα.

Με την πάροδο του χρόνου το WCW φάνηκε να κερδίζει τη μάχη της τηλεθέασης, αφού προβαλλόταν ζωντανά σε σχέση με τα μαγνητοσκοπημένα επεισόδια του WWE. Σε αυτό συνέβαλε και η διαρροή των αποτελεσμάτων των αγώνων του WWE απο τον γενικό διευθυντή του WCW, τον Έρικ Μπίσοφ. Είναι χαρακτηριστικό ότι τα βράδια της Δευτέρας όπου έδιναν τη μάχη της τηλεθέασης το «Monday Night Raw» (του WWE) και το «Monday Nitro» (του WCW), το δεύτερο ήταν στην κορυφή για 84 συνεχείς εβδομάδες. Ο κατήφορος όμως δεν θα αργούσε να έρθει.

Ο Μπίσοφ πίστευε ότι όλα πήγαιναν καλά. Όμως από ένα σημείο και μετά το WCW έμοιαζε ανίκανο να διαχειριστεί σωστά τους αστέρες που είχε στα χέρια του, ενώ δεν αξιοποιούσε τους φερέλπιδες παλαιστές που είχε στο δυναμικό του όπως τον Ρέι Μιστέριο, τον Κρις Μπενουά, τον Κρις Τζέρικο, τους Έντι Γκερέρο και Τσάβο Γκερέρο κ.α. Συν τοις άλλοις, ο συνεχιζόμενος χλευασμός των παλαιστών του WWE από τους σχολιαστές του WCW κούρασε και εκνεύρισε τον κόσμο.

Τις συνέπειες για την καθίζηση της WCW χρεώθηκε ο Ερικ Μπίσοφ, ο οποίος απολύθηκε από τη θέση του γενικού αρχηγού. Τον διαδέχθηκαν οι Βινς Ρούσο και Εντ Φεράρα. Τα πράγματα, ωστόσο, μόνο χειρότερα έγιναν και έτσι η Time Warner, η οποία είχε πλέον την ιδιοκτησία της WCW, τη διέθεσε προς πώληση. Αγοραστής ήταν ο Βινς Μακμάν και έτσι η WCW πέρασε στην ιδιοκτησία της WWE. Στις 23 Μαρτίου του 2001, προβλήθηκε το τελευταίο σόου της WCW. Πλέον όλη η ιστορία της κόντρας υπάρχει στο DVD *Monday Night War* (Απο την οπτική του WWE).

Τα κεντρικά γραφεία του WWE στο Κοννέκτικατ.
##### Η Εποχή Στάσης (Attitude Era)

Σ' αυτή την εποχή, δηλαδή από το 1995 ως το 2001, η WWΕ δημιούργησε την Attitude Era (στα ελληνικά, Εποχή Στάσης), με σκοπό να νικήσει τη WCW. Κάποια απ'τα μεγαλύτερα αστέρια αυτής της εποχής ήταν οι Στόουν Κολντ Στιβ Όστιν, Ροκ,Κουρτ ανγκλ, Τριπλ Έιτς, Άντερτέικερ, Κρις Τζέρικο και Μανκάιντ ,. Εκείνη την εποχή, η World Wrestling Federation άρχισε να προσανατολίζεται προς τα ενήλικα κοινά με περισσότερο αίμα και προσβολές ανάμεσα στους παλαιστές και περισσότερο ενήλικο χιούμορ.

### World Wrestling Federation Entertainment Inc/WWF,Inc (1999-2002)

Η εταιρεία του Βινς Μακμάν μετονομάστηκε από Titan Sports, Inc σε World Wrestling Federation Entertainment, Inc. Η επιχείρηση πήγαινε πολύ καλά και τα κέρδη ήταν πολλά για το αφεντικό. Η Attidute Era είχε δώσει πολλά έσοδα από το 1998 και έπειτα, ενώ ο ανταγωνισμός με το WCW και σε λιγότερο βαθμό με το ECW ήταν ικανοποιητικός.

Το 1999 ο Βινς Μακμάν, δημιουργεί το SmackDown, ένα νέο πρόγραμμα τηλεόρασης αντίστοιχο του Raw και κάνει τον ανταγωνισμό για τους αντιπάλους του ακόμα πιο δύσκολο. Η επιχειρηματική νίκη στον τομέα της επαγγελματικής πάλης, για το αφεντικό του WWE, ήταν το έτος 2001. Μετά την αγορά του WCW, έκλεισε από χρεωκοπία και το ECW, το μοναδικό αντίπαλον δέος που υπήρχε για το WWE. Δύο χρόνια μετά, το 2003, ο Μακμάν αγόρασε τα δικαιώματα και του ECW.

### World Wrestling Entertainment, Inc. / WWE, Inc. (2002- σήμερα)

#### Η δημιουργία των δυο ρόστερ

Ένα μήνα πριν την μετονομασία του World Wrestling Federation δημιουργήθηκαν δυο διαφορετικά ρόστερ. Του Raw και του SmackDown. Αυτό έγινε λόγω της πληθώρας των παλαιστών που έμειναν από το σενάριο της εισβολής του WCW. Αυτό έγινε γνωστό ως Brand Extension (Διαχωρισμός των σόου). Έτσι το 2001 καθιερώθηκε ετήσια κλήρωση για να γίνεται εναλλαγή των παλαιστών μεταξύ των δύο σόου, η οποία σταμάτησε το 2012.

#### Η Μετονομασία σε *WWE*

Το 2002, η οικολογική οργάνωση WWF (World Wildlife Fund) ζήτησε από το World Wrestling Federation να αλλάξει το όνομά του γιατί είχε παραβεί μια συμφωνία του 1994, που απαιτούσε από το World Wrestling Federation να χρησιμοποιεί λιγότερο το όνομα W.W.F. Έτσι στις 5 Μαΐου 2002 η διακτυακή διεύθυνση άλλαξε σε WWE.com. Την επόμενη μέρα έγινε γνωστή η αλλαγή με ανακοίνωση αλλά και από το βραδινό Raw. Για λίγο καιρό το WWE είχε το σλόγκαν *Βγάλτε το F* (Get the F out). Ακόμα άλλαξε το λογότυπο στο κάτω μέρος της οθόνης. Ωστόσο επιτράπηκε στο WWE να χρησιμοποιεί το κλασικό σήμα W.W.F. που είχε μέχρι το 1997.

#### Εξαγορά του ECW

Στιγμιότυπο από ακραίο αγώνα του ECW
Η αυθεντική ECW, ή Extreme Championship Wrestling, ήταν εταιρεία επαγγελματικής πάλης, που ιδρύθηκε το 1992 από τον Τοντ Γκόρντον και έκλεισε από χρεοκοπία το 2001. Η αρχική της ονομασία ήταν Eastern Championship Wrestling. Στην διάρκεια της πορείας της, το ECW, είχε αρκετές συνεργασίες. Από το ξεκίνημά της έως και το 1994 συνεργάστηκε με τη World Championship Wrestling και μετά με τη National Wrestling Alliance. Ο στόχος και των τριών εταιρειών,ήταν να χτυπήσουν τον κολοσσό, τη WWE.

Η εταιρεία είχε ένα ιδιότυπο χαρακτηριστικό. Προσέφερε ιδιαίτερο θέαμα στους φίλους της επαγγελματικής πάλης κυρίως με αγώνες Ακραίων Κανονισμών, αλλά και παλαιστές που είχαν έφεση στις εναέριες κινήσεις και γρήγορο ρυθμό αγώνα, όπως το ιαπωνικό και το μεξικάνικο στυλ. Επίσης, το αίμα και ο πόνος ήταν το νούμερο ένα συστατικό, με το οποίο είχε δημιουργήσει φανατικούς οπαδούς.

Ο άνθρωπος που έκανε επιτυχημένα τα σόου της εταιρείας, ο Πολ Χέιμαν, έγινε αφεντικό της από το 1995, και έμελλε να ήταν αυτός που θα ανακοίνωνε το 2001 την χρεοκοπία της. Μέχρι τότε, είχε αναδείξει πάρα πολλούς παλαιστές, είχε δημιουργήσει διαφορετικό κοινό στον χώρο της επαγγελματικής πάλης και είχε καταφέρει να κάνει το ECW την τρίτη μεγαλύτερη οργάνωση του χώρου.

Έχοντας περάσει στα χέρια του WWE.   
 Σαν εβδομαδιαίο τηλεοπτικό πρόγραμμα.Η WWE, αφού εξαγόρασε τα δικαιώματα της ECW, επανέφερε στις 26 Μαΐου 2006 το ECW ως εβδομαδιαίο τηλεοπτικό σόου. Από τα τρία πρωταθλήματα που υπήρχαν στο αυθεντικό ECW, μόνο το πρώτο από τα τρία, το *Πρωτάθλημα ECW* επέστρεψε στο WWE, ως τίτλος αποκλειστικά του εβδομαδιαίου τηλεοπτικού προγράμματος με το όνομα ECW. Το ECW προβαλλόταν κάθε Τρίτη και ήταν το τρίτο τηλεοπτικό πρόγραμμα, μετά το Raw και το SmackDown. Στην αρχή το σόου, είχε αρκετούς από τους βετεράνους της αρχικής ECW, οι οποίοι έπειτα αποχώρησαν. Στις 16 Φεβρουαρίου 2010 προβλήθηκε το τελευταίο επεισόδιο, αφού αυτά τα τέσσερα χρόνια δεν κατάφερε να φτάσει το απαιτούμενο επίπεδο τηλεθέασης και να καθιερωθεί εκ νέου στην συνείδηση των οπαδών. Το σόου, είχε χάσει την χαρακτηριστική μορφή του, η οποία είχε σκληρούς αγώνες, διάφορα αντικείμενα που χρησιμοποιούταν ως όπλα και αιματοχυσίες από τους παλαιστές, που δεν είχαν ζητούμενο την νίκη, αλλά το θέαμα μέσω του πόνου. Το τελευταίο χρόνο λειτουργίας του, είχε το ρόλο του κομπάρσου σε σχέση με το Raw και το SmackDown.

#### Προβολή σε υψηλή ευκρίνεια

Μαζί με το τίτλο Raw ή SmackDown, καθιερώνεται και το SuperShow μέχρι το 2012
Στις 21 Ιανουαρίου 2007 το WWE άρχισε να προβάλλει όλα τα εβδομαδιαία σόου του και τα Pay-Per-View σε υψηλή ευκρίνεια (high definition) - ως *WWE HD*. Στην συνέχεια κάποια διεθνή κανάλια που μετέδιδαν το σόου του WWE εκείνη την εποχή άλλαξαν και αυτά τη μορφή της εικόνας σε high definition (Sky Sports, Premiere).

#### WWE Universe

Στις 19 Νοεμβρίου 2008 το WWE άνοιξε καινούργια ιστοσελίδα, παρόμοια με το MySpace, το WWE Universe. Αυτή η ιστοσελίδα πρόσφερε διάφορα blog, forums κ.α. Η απήχησή του δεν ήταν η αναμενόμενη και έκλεισε στα τέλη του 2010.

#### SuperShows

Από το 2011 το WWE προσπαθεί να αφήσει πίσω του σιγά -σιγά τα δύο ρόστερ του Raw και του SmackDown. Κρατάει βέβαια κανονικά διαχωρισμένους τους παλαιστές, αλλά πλέον μπορούν όλοι να διεκδικούν όλα τα πρωταθλήματα ανεξαρτήτως που ανήκουν, ενώ όλοι οι παλαιστές εμφανίζονται και στα δύο μεγάλα σόου αν χρειαστεί. Επίσης, η ονομασία Supershow (ελληνικά: Υπερθέαμα) καθιερώθηκε για να μην υπάρχει διαχωρισμός πολλές φορές στα μη τηλεοπτικά σόου (house shows) που γίνονται. Η τελευταία φορά που χρησιμοποιήθηκε ο όρος "SuperShow" ήταν στις 16/7/2012 στο Raw.

#### Νέα επέκταση Ρόστερ

Στις 25 Μαΐου 2016, το WWE ανακοίνωσε την επανεκκίνηση της επέκτασης του ρόστερ, η οποία τιμολογήθηκε ως η "Νέα Εποχή". Μετά από αυτή την ανακοίνωση, το Raw και το SmackDown τώρα διαθέτουν τα δικά τους μοναδικά ρόστερ, τους εκφωνητές, τα ρινγκς/σχοινιά και τα πρωταθλήματα.
Πραγματοποιήθηκε ένα σχέδιο για να καθοριστεί ποιοι παλαιστές θα εμφανιστούν σε ποιο σόου.
Το SmackDown μετακινήθηκε επίσης από τις Πέμπτες στις Τρίτες, το οποίο ξεκίνησε στις 19 Ιουλίου (το βράδυ του προαναφερθέντος σχεδίου), και εμφανίζονται ζωντανά αντί για την προηγούμενη προ-καταγεγραμμένη μορφή.

Στις 29 Νοεμβρίου 2016, το WWE εισήγαγε ένα νέο πρόγραμμα ειδικά για το τμήμα Cruiserweight τους (παλαιστές 205 λίβρες και κάτω) που ονομάζεται WWE 205 Live. Το πρόγραμμα επικεντρώνεται αποκλειστικά σε εκείνους τους παλαιστές που πληρούν τις προϋποθέσεις για την κατηγορία. Τα cruiserweights - τα οποία έγιναν για πρώτη φορά στο WWE με το κλασικό τουρνουά Cruiserweight - ήταν αρχικά αποκλειστικά για την επωνυμία Raw στην αρχή της επέκτασης του ρόστερ το 2016, πριν αποκτήσουν το δικό τους show (αν και εξακολουθούν να εμφανίζονται στο Raw και για το NXT).

Στις 15 Δεκεμβρίου 2016, ανακοινώθηκε ότι το WWE ίδρυσε ένα νέο πρωτάθλημα WWE στο Ηνωμένο Βασίλειο, με τον νικητή να αποφασίζεται από ένα τουρνουά 16 ατόμων που προβλήθηκε στο WWE Network με παλαιστές του Ηνωμένου Βασιλείου και της Ιρλανδίας τον Ιανουάριο του 2017.
Ο διευθυντής του WWE Πολ "Τριπλ Έιτς" Λεβέσκ δήλωσε ότι το τελικό σχέδιο με το νέο τίτλο και το τουρνουά είναι να δημιουργηθεί ένα νέο brand με το δικό του εβδομαδιαίο τηλεοπτικό show. Οι βρετανοί παλαιστές και το πρωτάθλημα του Ηνωμένου Βασιλείου εμφανίζονται στην επωνυμία NXT εν τω μεταξύ.

Πρόγραμμα Ευεξίας Ταλέντων
--------------------------

Το πρόγραμμα ευεξίας ταλέντων ή talent wellness program όπως αναφέρεται στα αγγλικά, είναι ένα πρόγραμμα το οποίο ελέγχει τους παλαιστές της WWE, από τυχόν προβλήματα υγείας, όπως καρδιακά και άλλα νοσήματα, αλλά και χρήση αλκοόλ, αναβολικών και απαγορευμένων ουσιών ή φαρμάκων. Έλεγχοι γίνονται αρκετά συχνά, ενώ κάθε χρόνο όλοι περνούν από αναγκαστικό τσεκ απ. Τις εξετάσεις έχουν αναλάβει διαφορετικά ιατρικά κέντρα που ανακοινώνουν στην εταιρεία τα αποτελέσματα και εκείνη είναι αναγκασμένη να τιμωρεί τους παραβάτες.

Οι αθλητές που παραβαίνουν πρώτη φορά κάποιο τεστ, τιμωρούνται με 30 μέρες αποκλεισμό, ενώ στην δεύτερη ποινή γίνεται 60 μέρες ο αποκλεισμός και στην τρίτη φορά απολύονται. Οι έλεγχοι έχουν αρχίσει να γίνονται σοβαροί και συστηματικοί, αρχικά από το 2006 και ένα χρόνο μετά τον ξαφνικό θάνατο του 37χρονου Έντι Γκερέρο από καρδιά, αλλά και τον αυτόχειρα και δολοφόνο το 2007, Κρις Μπενουά, που φέρεται να ήταν και οι δύο χρήστες, αναβολικών, φαρμάκων και άλλων ουσιών.

Πρωταθλήματα και Διακρίσεις
---------------------------

Το WWE αυτή την περίοδο έχει δεκατρία πρωταθλήματα σε εξέλιξη. 

### Raw

Κύριο λήμμα: WWE Raw

|  |  |
| --- | --- |
| Raw |  |
| Πρωτάθλημα |  | Σημερινός πρωταθλητής(ες) | Ημέρα Κατάκτησης | Διοργάνωση Κατάκτησης |
| Πρωτάθλημα "του Σύμπαντος" |  | Braun Strowman | 4-4-2020 | Wrestlemania 36 | Πρωτάθλημα Ηνωμένων Πολιτειών | Aj Styles | 14-07-2019 | Extreme Rules |
| Ομαδικό Πρωτάθλημα Raw |  | The street Profits | 3-2-2020 | Raw | Ομαδικό Πρωτάθλημα Γυναικών | The Kabuki Warriors | 06-10-2019 | Hell in a Cell |
| Γυναικείο Πρωτάθλημα Raw |  | Becky Lynch | 08-04-2019 | WrestleMania 35 |
| Πρωτάθλημα Ελαφριών Βαρών |  |  | - | - |

### SmackDown

Κύριο λήμμα: WWE SmackDown

| SmackDown |
| --- |
| Πρωτάθλημα | Σημερινός πρωταθλητής(ες) | Ημέρα Κατάκτησης | Διοργάνωση Κατάκτησης |
| Πρωτάθλημα WWE | Goldberg | 27-02-2020 | Super Showdown |
| Ομαδικό Πρωτάθλημα SmackDown | The Revival | 15-09-2019 | Clash of Champions |
| Διηπειρωτικό Πρωτάθλημα | Shinsuke Nakamura | 14-07-2019 | Extreme Rules |
| Γυναικείο Πρωτάθλημα SmackDown | Bayley | 11-10-2019 | SmackDown Live |

### NXT

Κύριο λήμμα: WWE NXT

| NXT |
| --- |
| Πρωτάθλημα | Σημερινός πρωταθλητής(ες) | Ημέρα Κατάκτησης | Διοργάνωση Κατάκτησης |
| Πρωτάθλημα NXT | Αντράντε "Θιέν" Άλμας | 18-11-2017 | NXT TakeOver: WarGames |
| Ομαδικό Πρωτάθλημα NXT | Σάνιτι | 19-08-2017 | NXT Takeover: Brooklyn 3 |
| Γυναικείο Πρωτάθλημα NXT | Έμπερ Μουν | 18-11-2017 | NXT TakeOver: WarGames |
| Πρωτάθλημα Ηνωμένου Βασιλείου | Πιτ Ντιν | 20-05-17 | NXT Takeover: Chicago |

### Πρωταθλήματα που έχουν αποσυρθεί

* Πρωτάθλημα ECW
* Πρωτάθλημα ομάδων ECW
* Τηλεοπτικό Πρωτάθλημα ECW
* Πρωτάθλημα Ελαφρών Βαρών
* Πρωτάθλημα WCW
* Πρωτάθλημα Ευκίνητων Παλαιστών
* Παγκόσμιο Πρωτάθλημα Ομάδων
* Ευρωπαϊκό Πρωτάθλημα
* Σκληροπυρηνικό Πρωτάθλημα
* Αυθεντικό Πρωτάθλημα Γυναικών
* Παγκόσμιο Πρωτάθλημα Βαρέων Βαρών

### Τουρνουά

Κάθε χρόνο το WWE διοργανώνει μερικά τουρνουά που έχει το καθένα το δικό του έπαθλο όπως είναι λογικό. Το νούμερο ένα τουρνουά που γίνεται κάθε χρόνο από το 1988 είναι φυσικά το Royal Rumble, στο οποίο 30 συνήθως παλαιστές παλεύουν μέχρι να μείνει ένας μέσα στο ρινγκ. Από το 2005 ξεκίνησε το Money in the Bank, που διεξαγόταν κάθε χρόνο στην WrestleMania ως και το 2010, όταν και ξεκίνησε ξεχωριστό Pay Per View. Το έπαθλο είναι ένα συμβόλαιο για αγώνα διεκδίκησης του Παγκόσμιου Πρωταθλήματος Βαρέων Βαρών WWE. Το 2014 άρχισε να γίνεται ο ετήσιος αγώνας Battle Royal στη μνήμη του Αντρέ του Γίγαντα, που θα πραγματοποιείται σε κάθε WrestleMania. Τέλος, υπάρχει και το τουρνουά King of the Ring, που έχει αγώνες ένας εναντίον ενός, ξεκινάει από την φάση των '16', συνεχίζει με τα προημιτελικά, τους ημιτελικούς και τον τελικό. Η συχνότητά του είναι αόριστη, καθώς δεν γίνεται κάθε χρόνο.

| Διαγωνισμός | Τελευταίος Νικητής | Ημέρα κατάκτησης |
| --- | --- | --- |
| Royal Rumble (Ανδρών) | Σίνσκεϊ Νακαμούρα | 28-1-2018 |
| Royal Rumble (Γυναικών) | Άσκα | 28-1-2018 |
| Money in the Bank (Ανδρών) | Μπάρον Κόρμπιν | 16-6-2016 |
| Money in the Bank (Γυναικών) | Καρμέλα | 16-6-2016 |
| Αγώνας Andre the Giant Battle Royal | Μότζο Ρόλι | 2-4-2017 |
| Αγώνας Dusty Rhodes Tag Team Classic | Όθορς οφ Πέιν | 19-11-2016 |

### Hall of Fame

**Κύριο λήμμα: Hall of Fame (WWE)**
Από το 1993, μια βραδιά πριν τη WrestleMania, διοργανώνεται το ετήσιο Hall of Fame, όπου οι σημαντικότεροι παλαιστές, που έχουν σταματήσει να αγωνίζονται, εισάγονται στο Hall of Fame της επαγγελματικής πάλης, κερδίζοντας ένα δαχτυλίδι. Είναι η μεγαλύτερη τιμή για έναν πρώην παλαιστή, όπως έχει εδραιωθεί.

Τηλεοπτικά προγράμματα
----------------------

### Τα κύρια σόου

Δύο κύρια εβδομαδιαία τηλεοπτικά προγράμματα έχει το WWE, που οδηγούν σε ένα μηνιαίο. Το Raw, που προβάλλεται ζωντανά κάθε Δευτέρα και διαρκεί τρεις ώρες. Το SmackDown, προβάλλεται ζωντανά κάθε Τρίτη και διαρκεί δύο ώρες. Εκεί εξελίσσονται σενάρια μεταξύ των παλαιστών, ώστε να αναπτυχθούν οι κόντρες τους που θα οδηγήσουν σε αγώνες. Κάθε μήνα περίπου το WWE έχει καθιερώσει από τα μέσα της δεκαετίας του '90 τα Pay Per View, σόου που οι τηλεθεατές πρέπει να πληρώσουν για να τα δουν, σε αυτά οδηγούνται οι κόντρες των προηγούμενων εβδομάδων από Raw και SmackDown.

Τα μικρότερα σόου του WWE είναι δύο, το NXT, το WWE Superstars και το WWE Main Event. Το NXT ξεκίνησε ως εκπομπή για νέα ταλέντα, με τον νικητή να κερδίζει θέση στο κύριο ρόστερ του WWE. Έχει μετατραπεί ως το τρίτο ρόστερ μετά από Raw και SmackDown, στο οποίο εμφανίζονται οι περιθωριοποιημένοι και νεαροί -που αγωνίζονται και στο NXT Wrestling, το οποίο είναι θυγατρικός οργανισμός του WWE, με έδρα την Φλόριντα. Προβάλλεται κάθε Τετάρτη, πλέον μόνο σε τηλεοπτικό δίκτυο της Φλόριντα στις Ηνωμένες Πολιτείες, ενώ στην Ευρώπη προβάλλεται σε μερικές χώρες. Το Superstars, περιέχει μόνο αγώνες, διαρκεί περίπου μια ώρα και προβάλλεται κάθε Πέμπτη από την ιστοσελίδα της εταιρείας, ενώ συνήθως, εμφανίζονται μόνο περιθωριοποιημένοι παλαιστές. Παρόμοια σόου με το Superstars, είναι το Main Event, που προβάλλεται κάθε Πέμπτη.

| Όνομα | Ημέρα Προβολής | Συχνότητα |
| --- | --- | --- |
| WWE Raw | *Δευτέρα* | Εβδομαδιαία |
| WWE Smackdown | *Τρίτη* | Εβδομαδιαία |
| WWE ΝΧΤ | *Τετάρτη* | Εβδομαδιαία |
| WWE Main Event | *Πέμπτη* | Εβδομαδιαία |
| WWE Pay Per View | *Κυριακή* | Μηνιαία |

### Προβολή στο Μεξικό

Από το 2011, τα εβδομαδιαία προγράμματα και τα PPV, έχουν σχολιαστές από το Μεξικό, τους Κάρλος Καμπρέρα, Μαρσέλο Ροντρίγκεζ και Ρικάρντο Ροντρίγκεζ. Οι τρεις τους, φαίνονται και ακούγονται μόνο στην μεξικάνικη τηλεόραση, και εμφανίζονται μόνο μια στιγμή στους δέκτες του υπολοίπου πλανήτη. Ο λόγος είναι πως υπάρχει αρκετός πληθυσμός από την συγκεκριμένη χώρα στις Η.Π.Α. που παρακολουθούν δορυφορικά, ενώ η εταιρεία έχει μεγάλη αναγνωρισιμότητα στο Μεξικό, το οποίο έχει το κατς ως εθνικό άθλημα.

### Τα υπόλοιπα σόου

Εκτός από αυτά τα τέσσερα εβδομαδιαία και τα μηνιαία Pay Per View, υπάρχει και το WWE Vintage Collection, που προβάλλει διάφορα βίντεο από την ιστορία της επαγγελματικής πάλης και παρουσιάζεται από τον πρώην εκφωνητή και δημοσιογράφο του WWE, Τζιν Όκερλαντ. Επίσης, το WWE παρουσιάζει μερικές χρονιές ένα τηλεοπτικό ριάλιτι που ονομάζεται WWE Tough Enough και δείχνει νέα ταλέντα να εκπαιδεύονται και να περνούν δοκιμασίες, ενώ κάθε εβδομάδα ένας αποχωρεί. Ο τελευταίος κερδίζει συμβόλαιο με την εταιρεία. Δεν προβάλλεται αυτή την περίοδο.

Το WWE προβάλει όμως προγράμματα και εκτός Αμερικής. Το WWE Afterburn αναφέρεται στα εβδομαδιαία επεισόδια του SmackDown, ενώ το WWE Bottom line αναφέρεται στο Raw. Επίσης, σε μερικές χώρες προβάλλεται το WWE Experiance, αυτό συνδυάζει το Afterburn και το Bottom line, δηλαδή αναφέρεται και σε Raw και σε SmackDown.

### Δημοσιογραφική ομάδα

Το WWE έχει την δική του δημοσιογραφική ομάδα. Δημοσιογράφοι όπως ο Μάικλ Κόουλ, συνήθως γίνονται και παλαιστές, ή αναμειγνύονται σε σενάρια. Άλλοι ξεκινάνε προσπάθεια να γίνουν παλαιστές, αλλά καταλήγουν ως ρεπόρτερ, σχολιαστές και δημοσιογράφοι. Αυτοί την περίοδο στα σόου του WWE, σχολιάζουν, παίρνουν συνεντεύξεις και ενημερώνουν οι εξής: Μάικλ Κόουλ, Τζέρι Λόουλερ, Τζος Μάθιους, Ρενέ Γιάνγκ και Σκοτ Στάνφορντ. Επίσης, η Λίλιαν Γκαρσία, ο Τόνι Τσίμελ και ο Τζάστιν Ρόμπερτς, είναι οι τρεις εκφωνητές των ονομάτων και των αγώνων στα ρινγκ. Κατά καιρούς, παίρνουν και άλλοι την θέση τους.

Το WWE στην Ελλάδα
------------------

### 1990-2004

Τα προγράμματα του WWE προβάλλονταν στην Ελλάδα από το 1990 στον ANT1, το Eurosport και το Magic Πειραιά. Κάποια PPV του WWE μεταδίδονταν τα τέλη της δεκαετίας του '80 στο EuroSport. Στις αρχές της δεκαετίας του '90 ο ΑΝΤ1 πρόβαλε αγώνες από το WWE σε μια εκπομπή που ονομαζόταν *Οι Γίγαντες του Κατς*. Η προβολή αυτής της εκπομπής δεν κράτησε παραπάνω από τρία χρόνια. Η επιστροφή του WWE στην ελληνική τηλεόραση έγινε τα τέλη του 2003 όταν το Magic Πειραιά άρχισε να προβάλλει το SmackDown. Μέσα στο 2004 το Magic πρόβαλε και το Raw. Η προβολή των προγραμμάτων διακόπηκε μετά από καταγγελία του Εθνικού Συμβουλίου Ραδιοτηλεόρασης λόγω της προβολής του σόου σε ακατάλληλη ώρα.

### 2007

Στις 15 Ιουνίου 2007 το Novasports 3 άρχισε να προβάλει την σύντομη έκδοση του WWE Raw (45 αντί για 90 λεπτά). Τον Φεβρουάριο του 2009 το Eurosport πρόβαλε για πρώτη φορά μετά από 15 περίπου χρόνια WWE δείχνοντας το This Week in WWE (σύντομη αναφορά στην εβδομάδα που πέρασε) και το Vintage Collection (κλασσικοί αγώνες από τις δεκαετίες του '70, '80 και '90). 

### 2019

Το Σάββατο 9 Μαρτίου 2019 και κάθε Σάββατο και Κυριακή προβαλλόταν το Raw και το SmackDown Live (αντίστοιχα) στη 01.00 στην τηλεόραση του ΣΚΑΪ, επιστρέφοντας στην ιδιωτική τηλεόραση.Αυτο όμως δεν κράτησε για πολύ καιρό. Ένα χρόνο μετά ο ΣΚΑΙ και το wwe ανακοίνωσαν την λύση της συνεργασίας τους μετά από ακριβός ένα χρόνο προβολής του.

Παραπομπές
----------

1. ↑  «Αρχειοθετημένο αντίγραφο». Αρχειοθετήθηκε από το πρωτότυπο στις 19 Ιανουαρίου 2009. Ανακτήθηκε στις 16 Ιουνίου 2008.

Εξωτερικοί σύνδεσμοι
--------------------

|  |  |
| --- | --- |
| Commons logoCommons logo | Τα Wikimedia Commons έχουν πολυμέσα σχετικά με το θέμα   **World Wrestling Entertainment** |

* WWE Official Website
* Η ιστορία των τίτλων
* Το WWE στους New York Times

|  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| 

| π • σ • ε
Προσωπικό του WWE |
| --- |
|  |
| Raw | 

|  |  |  |  |
| --- | --- | --- | --- |
| Παλαιστές | 
* Απόλο Κρους
* Αρ Τρουθ
* Γκόλνταστ
* Ελάιας
* Καρλ Άντερσον
* Κέιν
* Κέρτις Άξελ
* Κερτ Χόκινς
* Ματ Χάρντι
* Μιζ
* Μπιγκ Κας
* Μπιγκ Σόου
* Μπο Ντάλλας
* Μπροκ Λέσναρ
* Μπρον Στρόμαν
* Ντας Ουάιλντερ
* Ντιν Αμπρόουζ
* Ράινο
* Ρόμαν Ρέινς
* Σαμόα Τζο
* Σεζάρο
* Σεθ Ρόλινς
* Σέιμους
* Σκοτ Ντόσον
* Τάιτους Ο' Νιλ
* Τζέισον Τζόρνταν
* Τζεφ Χάρντι
* Τζον Σίνα
* Φιν Μπάλορ
* Χιθ Σλέιτερ

|  |  |
| --- | --- |
| 205 Live(Παλαιστές Ελαφριών Βαρών) | 
* Ακίρα Τοζάουα
* Αρίγια Νταϊβάρι
* Ο Μπράιαν Κέντρικ
* Σέντρικ Αλεξάντερ
* Ντρου Γκούλακ
* Τζέντλμαν Τζακ Γκάλαχερ
* Γκραν Μεταλίκ
* Χιντέο Ιτάμι
* Καλίστο
* Λινς Ντοράντο
* Μουστάφα Αλί
* Νέβιλ
* Νόαμ Νταρ
* Ριτς Σουάν
* Τι Τζέι Πι
* Τόνι Νις
 |

 |
|  |
| Παλαίστριες | 
* Αλέξα Μπλις
* Αλίσια Φοξ
* Άσκα
* Μάντι Ρόουζ
* Μίκι Τζέιμς
* Νάια Τζαξ
* Ντάνα Μπρουκ
* Πέιτζ
* Σάσα Μπανκς
* Σόνια Ντεβίλ
 |
|  |
| Άλλα τηλεοπτικά ταλέντα | 
* Ντρέικ Μέιβρικ
* Κερτ Ανγκλ
* Μαρίς
* Πολ Χέιμαν
* Στέφανι Μακμάν
* Τριπλ Έιτς
 |
|  |
| Φατρίες και ομάδες | 
* Μπάλορ Κλαμπ
* Σεζάρο και Σέιμους
* Ριβάιβαλ
 |

 |
|  |
| SmackDown | 

|  |  |
| --- | --- |
| Παλαιστές | 
* Βίκτορ
* Έι Τζέι Στάιλς
* Έιντεν Ίνγκλις
* Εξέβιερ Γουντς
* Έπικο Κολόν
* Ζακ Ράιντερ
* Κέβιν Όουενς
* Κρις Τζέρικο
* Κόνορ
* Κόφι Κίνγκστον
* Μάικ Κανέλλις
* Μότζο Ρόλι
* Μπάρον Κόρβιν
* Μπιγκ Ι
* Μπόμπι Ρουντ
* Ντολφ Ζίγκλερ
* Πρίμο Κολόν
* Ράντυ Όρτον
* Ρόουαν
* Ρούσεβ
* Σάμι Ζέιν
* Σέλτον Μπέντζαμιν
* Σιν Κάρα
* Σίνσκεϊ Νακαμούρα
* Τάι Ντίλιντζερ
* Τάιλερ Μπριζ
* Τζίντερ Μαχάλ
* Τζον Σίνα
* Τσαντ Γκέιμπλ
* Φανταγκό
* Χάρπερ
 |
|  |
| Παλαίστριες | 
* Καρμέλα
* Λάνα
* Λιβ Μόργκαν
* Μπέκι Λινς
* Ναόμι
* Νίκι Μπέλα
* Σάρλοτ Φλερ
* Νατάλια
* Ρούμπι Ράιοτ
* Σάρα Λόγκαν
* Ταμίνα
 |
|  |
| Άλλα τηλεοπτικά ταλέντα | 
* Μαρία Κανέλλις
* Ντάνιελ Μπράιαν
* Σέιν Μακμάν
 |
|  |
| Φατρίες και ομάδες | 
* Ασένσιον
* Οι Αδερφοί Μπλάτζεον
* Νιού Ντέι
* Οι Ούσος
 |

 |
|  |
| NXT | 

|  |  |  |  |
| --- | --- | --- | --- |
| Παλαιστές | 
* Άνταμ Κόουλ
* Έικαμ
* Αλεξάντερ Γουλφ
* Αντρέιντ "Σιέν" Άλμας
* Άντζελο Ντόκινς
* Μπόμπι Φις
* Μπάντι Μέρφι
* Σίζαρ Μπονόνι
* Ντάνι Μπερτς
* Ντρου Μάκινταϊρ
* Ι Σι Θρι
* Έρικ Γιάνγκ
* Φάμπιαν Έικνερ
* Τζόνι Γκαργκάνο
* Κάσιους Όνο
* Κίλιαν Ντέιν
* Κάιλ Ο'Ρέιλι
* Λαρς Σάλιβαν
* Λίο Ρας
* Μόντεζ Φορντ
* Νικ Μίλερ
* Νόου Ουέι Χοσέ
* Όουνι Λόρκαν
* Ότις Ντόζοβιτς
* Πιτ Ντουν
* Ρίζαρ
* Ρίντικ Μος
* Ρόντερικ Στρονγκ
* Σέιν Θορν
* Τίνο Σαμπατέλι
* Τομάσο Τσιάμπα
* Τάκερ Νάιτ
* Τάιλερ Μπέιτ
* Βέλβετιν Ντριμ
* Ουέσλι Μπρέικς

|  |  |
| --- | --- |
| Ζωντανές διοργανώσεις | 
* Μπαμπατούντ Αϊεγκμπούσι
* Μπρέναν Ουίλιαμς
* Τσαντ Λέιλ
* Κρίστοφερ Ντίτζακ
* Ντιμίτριους Μπρόνσον
* Τζιτ Ράμα
* Μάρτσελ Μπάρθελ
* Στιβ Κάτλερ
* Τίαν Μπινγκ
 |

 |
|  |
| Παλαίστριες | 
* Μπιάνκα Μπελέρ
* Μπίλι Κέι
* Κάντις Λαρί
* Ντακότα Κάι
* Έμπερ Μουν
* Κάιρι Σέιν
* Λέισι Έβανς
* Νίκι Κρος
* Πέιτον Ρόις
* Σαϊάνα Μπάσζλερ
* Ταϊάνα Κόντι
* Βανέσα Μπορν

|  |  |
| --- | --- |
| Ζωντανές διοργανώσεις | 
* Άμπεϊ Λέιθ
* Ρέινα Γκονζάλες
* Σέιτζ Μπέκετ
 |

 |
|  |
| Άλλα τηλεοπτικά ταλέντα | 
* Πολ Έλεριγνκ
* Γουίλιαμ Ρίγκαλ
* Ζελίνα Βέγκα
 |
|  |
| Φατρίες και ομάδες | 
* Όθορς οφ Πέιν
* Σάνιτι
* TM-61
* Αντισπιούτιντ Έρα
 |
|  |
| Εκπαιδευτές και προσωπικό | 
* Άνταμ Πιρς
* Κάνιον Σίμαν
* Τζέραλντ Μπρίσκο
* Ματ Μπλουμ
* Νόρμαν Σμάιλι
* Ρόμπι Μπρούκσαϊντ
* Σάρα Αμάτο
* Σάρα Στοκ
* Σκότι Του Χότι
* Σερίνα Ντιμπ
* Σεθ Πετρουτσέλι
* Σον Μάικλς
* Στιν Κορίνο
* Στιβ Κέιρν
* Τέρι Τέιλορ
 |

 |
|  |
| Ομάδα σχολιαστών | 
* Αλ Μπαστάκι
* Μπεθ Φίνιξ
* Μπούκερ Τι
* Μπάιρον Σάξτον
* Κάρλος Καμπρέρα
* Κάθι Κέλεϊ
* Κόρεϊ Γκρέιβς
* Ντάσα Φουέντες
* Ντέιβιντ Οτάνγκα
* Φουνάκι
* Τζιν Όκερλαντ
* Τζέρεμι Μπόρας
* Τζον "Μπράντσο" Λέιφιλντ
* Τζότζο
* Τζόναθαν Κόουτσμαν
* Μαρτσέλο Ροντρίγκεζ
* Μάουρο Ρανάλο
* Μάικλ Κόουλ
* Μάικλ Ράπαπορτ
* Νάιτζελ Μακγκίνες
* Πέρσι Ουότσον
* Πίτερ Ρόζενμπεργκ
* Ρέιμοντ Ρουγκό
* Ρενέ Γιάνγκ
* Ρομπ Σουάμπεργκερ
* Σκοτ Στάνφορντ
* Τομ Φίλιπς
 |
|  |
| Διαιτητές | 
* Τσαρλς Ρόμπινσον
* Νταν Ένγκλερ
* Ντάριλ Σάρμα
* Ντρέικ Ουέρτζ
* Τζέισον Άιερς
* Τζέσικα Καρ
* Τζον Κόουν
* Μάικ Τσιόντα
* Ράιαν Τραν
 |
|  |
| Ανεπίσημο προσωπικό | 
* Χάνσον
* Κέισι Κατανζάρο
* Καβίτα Ντέβι
* Μαρκ Άντριους
* Ρέιμοντ Ρόου
* Ρίνκου Σινγκ
* Ροκ
* Σοράβ Γκουρτζάρ
* Σόντια Μπέισο
* Στέφανι Νέουελ
* Τρεντ Σέβεν
* Τρέβορ Μαν
* Αντερτέικερ
* Γούλφγκανγκ
 |
|  |
| Παραγωγοί και συγγραφείς | 
* Αρν Άντερσον
* Μπίλι Κίντμαν
* Ντιν Μαλένκο
* Ντι-Βον Ντάντλεϊ
* Ίργουιν Ρ. Σάιστερ
* Τζέιμι Νομπλ
* Τζον Λορινάιτις
* Μαρκ Χένρι
* Μάικλ Χέις
* Πατ Πάτερσον
* Ρατζίν Σινγκ
* Ρόουντ Ντογκ
* Ρόμπερτ Έβανς
* Ράιν Κατζ
* Σκοτ Άρμστρονγκ
* Τάισον Κιντ
* Φίνλεϊ
 |
|  |
| Μη τηλεοπτικό προσωπικό | 
* CFO$
* Γκέιβ Σαπόλσκι
* Χάουαρντ Φίνκελ
* Τζόσεφ Μαρούν
* Λεξ Λούγκερ
* Τόνι Τσίμελ
 |
|  |
| Πρεσβευτές | 
* Μπομπ Μπάκλαντ
* Μπούγκιμαν
* Μπρι Μπέλα
* Ιβ Τόρες
* Τζέρι Λόλερ
* Τζιμ Ρος
* Κέλι Κέλι
* Κέβιν Νας
* Μαρία Μενούνος
* Μικ Φόλεϊ
* Ρικ Φλερ
* Ρίκι Στίμποουτ
* Λοχαγός Σλότερ
* Στινγκ
* Σούπερσταρ Μπίλι Γκρέιχαμ
* Τατάνκα
* Τατσούμι Φουτζινάμι
* Εξ Πακ
 |

 |


|  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| 

| π • σ • ε
Εισαχθέντες στο Hall of Fame του WWE |
| --- |
|  |
| Κλάση του 1993 | 
Αντρέ ο Γίγαντας |
|  |
| Κλάση του 1994 | 
* Άρνολντ Σκάαλαντ
* Μπόμπο Μπραζίλ
* Μπάντι Ρότζερς
* Τσιφ Τζέι Στρονγκμπόου
* Φρέντι Μπλάσι
* Γκορίλα Μονσούν
* Τζέιμς Ντάντλεϊ
 |
|  |
| Κλάση του 1995 | 
* Αντονίνο Ρόκα
* Έρνι Λαντ
* Φάμπιουλους Μούλαχ
* Τζορτζ Στιλ
* Γκραντ Γουίζαρντ
* Ίβαν Πούτσκι
* Πέντρο Μοράλες
 |
|  |
| Κλάση του 1996 | 
* Τζίμι Σνούκα
* Τζόνι Ροντζ
* Κίλερ Κοβάλσκι
* Λου Άλμπανο
* Μίκελ Σκικλούνα
* Πατ Πάτερσον
* Αδέρφια Βάλιαντ
* Βινς Μακμάν Sr.
 |
|  |
| Κλάση του 2004 | 
* Μπιγκ Τζον Σταντ
* Μπίλι Γκράχαμ
* Μπόμπι Χίναν
* Ντον Μουράκο
* Γκρεγκ Βάλενταϊν
* Χάρλεϊ Ρέις

* Τζέσε Βεντούρα
* Τζανκγιάρντ Ντογκ
* Πιτ Ρόουζ
* Λοχίας Σλάουτερ
* Τίτο Σαντάνα
 |
|  |
| Κλάση του 2005 | 
* Μπομπ Όρτον
* Χαλκ Χόγκαν
* Άιρον Σέικ
* Τζίμι Χαρτ
* Νικολάι Βολκόφ
* Πολ Όρνντορφ
* Ρόντι Πάιπερ
 |
|  |
| Κλάση του 2006 | 
* Μπλάκτζακς
* Μπρετ Χαρτ
* Έντι Γκερέρο
* Τζιν Όκερλαντ
* Σέρι Μάρτελ
* Τόνι Άτλας
* Βερν Γκάνια
* Γουίλιαμ Πέρι
 |
|  |
| Κλάση του 2007 | 
* Κερτ Χένιγκ
* Ντάστι Ρόουντς
* Τζέρι Λόουλερ
* Τζιμ Ρος
* Μίστερ Φούτζι
* Νικ Μπόκβινκελ
* Εντ Φαρχάτ "Σέικ"
* Οι άγριοι Σαμόανς
 |
|  |
| Κλάση του 2008 | 
* Τζακ Μπρίσκο
* Τζέραλντ Μπρίσκο
* Έντι Γκράχαμ
* Γκόρντον Σόλι
* Μέι Γιάνγκ
* Πίτερ Μάιβια
* Ρικ Φλερ
* Ρόκι Τζόνσον
 |
|  |
| Κλάση του 2009 | 
* Μπιλ Γουάτς
* Τέρι Φανκ
* Ντόρι Φανκ
* Χάουαρντ Φίνκελ
* Κόκο Μπι Γουέαρ
* Ρίκι Στιμμπόατ
* "Στόουν Κολντ" Στιβ Όστιν
* Οικογένεια Βον Έρικ
 |
|  |
| Κλάση του 2010 | 
* Αντόνιο Ινόκι
* Μπομπ Ούκερ
* Γκόρτζεους Τζορτζ
* Μαντ Ντογκ Βασόν
* Στου Χαρτ
* Τεντ Ντιμπιάσι
* Γουέντι Ρίχτερ
 |
|  |
| Κλάση του 2011 | 
* Άμπντουλαχ ο Σφαγεύς
* Μπομπ Άρμστρονγκ
* Ντρου Κάρεϊ
* Τζιμ Ντάγκαν
* Ρόουντ Γουόριορς
* Σον Μάικλς
* Σάνι
 |
|  |
| Κλάση του 2012 | 
* Ετζ
* Τέσσερις Καβαλάρηδες
* Μιλ Μάσκαρας
* Μάικ Τάισον
* Ρον Σίμονς
* Γιοκοζούνα
 |
|  |
| Κλάση του 2013 | 
* Μπομπ Μπάκλουντ
* Μπούκερ Τι
* Μπρούνο Σαμαρτίνο
* Ντόναλντ Τραμπ
* Μικ Φόλεϊ
* Τρις Στράτους
 |
|  |
| Κλάση του 2014 | 
* Κάρλος Κολόν
* Λίτα
* Μίστερ Τι
* Ούλτιμεϊτ Γουόριορ
* Πολ Μπέαρερ
* Ρέιζορ Ραμόν
* Τζέικ Ρόμπερτς
 |
|  |
| Κλάση του 2015 | 
* Ράντυ Σάβατζ
* Άρνολντ Σβαρτσενέγκερ
* Ρικίσι
* Αλούντρα Μπλέιζ
* Λάρρυ Ζμπζίσκο
* Κέβιν Νας
 |
|  |
| Κλάση του 2016 | 
* Στίνγκ
* Δε Γκόντφάδερ
* Μπίγκ Μπος Μαν
* Τζάκουλείν
* Στάν Χάνσεν
 |
|  |
| Κλάση του 2017 | 
* Κερτ Ανγκλ (αναμένεται)
 |

 |

|  |  |  |
| --- | --- | --- |
| 

|  |  |
| --- | --- |
| Καθιερωμένοι όροι | 
* WorldCat
* VIAF: 139512709
* LCCN: n2003031218
* ISNI: 0000 0004 1057 311X
* GND: 16039955-5
* BNF: cb16255596t (data)
* MusicBrainz: 1f58333f-558b-4cfe-ac05-2cab459e75fc

 |

 |